আ হ ম মোস্তফা কামাল
আবু হেনা মোহাম্মাদ মুস্তফা কামাল (লোটাস কামাল হিসাবেও পরিচিত, জন্ম: ১৫ জুন ১৯৪৭) হলেন একজন বাংলাদেশী রাজনীতিবিদ ও ক্রিকেট সংগঠক, যিনি শেখ হাসিনার চতুর্থ মন্ত্রিসভায় অর্থমন্ত্রী হিসেবে দায়িত্ব পালন করেছেন। পূর্বে তিনি পরিকল্পনা মন্ত্রী হিসেবে নিযুক্ত ছিলেন। তিনি কুমিল্লা-১০ আসনের সাবেক সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। এছাড়াও মোস্তফা কামাল ২০১৪-১৫ মেয়াদে আইসিসি’র সভাপতির দায়িত্ব পালন করেছিল।